title: Rozhodnutie Rady 2014/72/SZBP z  10. februára 2014 , ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie 2013/395/SZBP

text:
               11.2.2014

               SK

               Úradný vestník Európskej únie

               L 40/56

         ROZHODNUTIE RADY 2014/72/SZBP
   z 10. februára 2014,
   ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie 2013/395/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               1.

               Rada prijala 27. decembra 2001 spoločnú pozíciu 2001/931/SZBP (1).

               2.

               Rada prijala 25. júla 2013 rozhodnutie 2013/395/SZBP (2), ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP.

               3.

               V súlade s článkom 1 ods. 6 spoločnej pozície 2001/931/SZBP je potrebné preskúmať pravidelne osoby, skupiny a subjekty v zozname s cieľom uistiť sa, že existujú dôvody na ich ponechanie v zozname.

               4.

               V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektmi, na ktoré sa vzťahujú články 2, 3 a 4 spoločnej pozície 2001/931/SZBP.

               5.

               Rada konštatovala, že už neexistujú dôvody, aby sa určitá skupina ponechala v zozname osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP.

               6.

               Rada dospela k záveru, že osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, sú zapojené do teroristických činností v zmysle článku 1 ods. 2 a 3 uvedenej spoločnej pozície a že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných reštriktívnych opatrení stanovených v uvedenej spoločnej pozícii.

               7.

               Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, by sa mal zodpovedajúcim spôsobom aktualizovať, a rozhodnutie 2013/395/SZBP by sa malo zrušiť,

         PRIJALA TOTO ROZHODNUTIE:
   Článok 1
   Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je uvedený v prílohe k tomuto rozhodnutiu.
   Článok 2
   Týmto sa zrušuje rozhodnutie 2013/395/SZBP.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 10. februára 2014

            Za Radu

            predsedníčka

         C. ASHTON

      (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

      (2)  Rozhodnutie Rady 2013/395/SZBP z 25. júla 2013, ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie 2012/765/SZBP (Ú. v. EÚ L 201, 26.7.2013, s. 57).

      PRÍLOHA

         Zoznam osôb, skupín a subjektov podľa článku 1

      1.   OSOBY

                  1.

                  ABDOLLAHI Hamed (alias Mustafa Abdullahi), narodený 11. augusta 1960 v Iráne. Číslo pasu: D9004878.

                  2.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia), občan Saudskej Arábie.

                  3.

                  AL YACOUB, Ibrahim Salih Mohammed, dátum narodenia: 16. 10. 1966, miesto narodenia: Tarut (Saudská Arábia), občan Saudskej Arábie.

                  4.

                  ARBABSIAR Manssor (alias Mansour Arbabsiar), narodený 6. alebo 15. marca 1955 v Iráne. Občan Iránu a USA. Číslo pasu: C2002515 (Irán); Číslo pasu: 477845448 (USA). Číslo preukazu totožnosti: 07442833, platnosť do 15. marca 2016 (vodičský preukaz USA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), dátum narodenia: 8. 3. 1978, miesto narodenia: Amsterdam (Holandsko) – člen „Hofstadgroep“.

                  6.

                  FAHAS, Sofiane Yacine, dátum narodenia: 10. 9. 1971, miesto narodenia: Alžír (Alžírsko) – člen „al-Takfir“ a „al-Hijra“.

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, rok narodenia: 1963, miesto narodenia: Libanon, občan Libanonu.

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), dátum narodenia: 14. 4. 1965 alebo 1. 3. 1964, miesto narodenia: Pakistan, č. pasu: 488555.

                  9.

                  SHAHLAI Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), dátum narodenia: okolo roku 1957, miesto narodenia: Irán. Adresy: 1. Kermanshah, Irán; 2. Vojenská základňa Mehran, provincia Ilam, Irán.

                  10.

                  SHAKURI Ali Gholam, dátum narodenia: okolo roku 1965, miesto narodenia: Teherán, Irán.

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), dátum narodenia: 11. 3. 1957, miesto narodenia: Irán. Iránsky štátny občan. Číslo pasu: 008827 (iránsky diplomatický pas), vydaný v roku 1999. Hodnosť: generálmajor.

            2.   SKUPINY A SUBJEKTY

                  1.

                  „Organizácia Abu Nidal“ – „ANO“ (alias„Abu Nidal Organisation“, alias„Revolučná rada Fatah“, alias„Arabské revolučné brigády“, alias„Čierny september“, alias„Revolučná organizácia moslimských socialistov“).

                  2.

                  „Brigáda mučeníkov Al Aqsa“.

                  3.

                  „Al-Aqsa e. V.“.

                  4.

                  „Al-Takfir“ a „Al-Hijra“.

                  5.

                  „Babbar Khalsa“.

                  6.

                  „Komunistická strana Filipín“ vrátane „Novej ľudovej armády“ (New People’s Army – „NPA“), Filipíny.

                  7.

                  „Gama’a al-Islamiyya“ (alias„Al-Gama’a al-Islamiyya“) („Islamská skupina“–„IG“).

                  8.

                  „İslami Büyük Doğu Akıncılar Cephesi“ – „IBDA-C“ („Islamský front veľkých východných bojovníkov“).

                  9.

                  „Hamas“ vrátane „Hamas-Izz al-Din al-Qassem“.

                  10.

                  Vojenské krídlo organizácie Hizballáh [alias„Hizballah Military Wing“, alias„Hezbollah Military Wing“, alias„Hizbullah Military Wing“, alias„Hizbollah Military Wing“, alias„Hezballah Military Wing“, alias„Hisbollah Military Wing“, alias„Hizbu’llah Military Wing“, alias„Hizb Allah Military Wing“, alias„Jihad Council“ a všetky jednotky, ktoré sa k nemu hlásia, vrátane organizácie pre vonkajšiu bezpečnosť („External Security Organisation“)].

                  11.

                  „Hizbul Mujahideen“ – „HM“.

                  12.

                  „Hofstadgroep“.

                  13.

                  „Holy Land Foundation for Relief and Development“ („Nadácia Svätej zeme pre ochranu a rozvoj“).

                  14.

                  „International Sikh Youth Federation“ („Medzinárodná federácia mladých sikhov“) – „ISYF“.

                  15.

                  „Khalisan Zindabad Force“ – „KZF“.

                  16.

                  „Kurdská strana pracujúcich“ – „PKK“ (alias„KADEK“, alias„KONGRA-GEL“).

                  17.

                  „Tigre oslobodenia tamilského Ílamu“ – „LTTE“.

                  18.

                  „Ejército de Liberación Nacional“ („Národná oslobodzovacia armáda“).

                  19.

                  „Palestínsky islamský džihád“ – „PIJ“.

                  20.

                  „Ľudový front za oslobodenie Palestíny“ – „PFLP“.

                  21.

                  „Ľudový front za oslobodenie Palestíny – hlavné veliteľstvo“ (alias„PFLP – hlavné veliteľstvo“).

                  22.

                  „Fuerzas armadas revolucionarias de Colombia“ – „FARC“ („Revolučné ozbrojené sily Kolumbie“).

                  23.

                  „Devrimci Halk Kurtuluș Partisi-Cephesi“ – „DHKP/C“ [alias„Devrimci Sol“ („Revolučná ľavica“), alias„Dev Sol“] („Revolučná ľudová oslobodzovacia armáda/front/strana“).

                  24.

                  „Sendero Luminoso“ – „SL“ („Svetlý chodník“).

                  25.

                  „Teyrbazen Azadiya Kurdistan“ – „TAK“ [alias„Kurdistan Freedom Falcons“ („Sokoly za slobodu Kurdistanu“), alias„Kurdistan Freedom Hawks“ („Jastraby za slobodu Kurdistanu“)].


title: Rozhodnutie Rady z 28. októbra 1996, o uzavretí dohody vo forme výmeny listov medzi Európskym spoločenstvom a Egyptskou arabskou republikou o prispôsobení dovozného režimu pre pomaranče, ktoré pochádzajú a dovážajú sa z Egypta do spoločenstva

text:
Dôležité právne oznámenie

|

31996D0641

Úradný vestník L 292 , 15/11/1996 S. 0031 - 0031

		Rozhodnutie Radyz 28. októbra 1996,o uzavretí dohody vo forme výmeny listov medzi Európskym spoločenstvom a Egyptskou arabskou republikou o prispôsobení dovozného režimu pre pomaranče, ktoré pochádzajú a dovážajú sa z Egypta do spoločenstva(96/641/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113, v súvislosti s prvou vetou článku 228 odsek 2,so zreteľom na návrh Komisie,keďže v rámci uruguajského kola mnohostranných obchodných rokovaní sa zmenil dovozný režim pre pomaranče;keďže tento nový režim by mohol mať negatívny dopad na tradičný dovoz z Egypta do spoločenstva,keďže článok 22 Dohody o spolupráci medzi Európskym hospodárskym spoločenstvom a Egyptskou arabskou republikou [1] stanovuje, že v prípade úpravy existujúcich pravidiel môže spoločenstvo meniť a dopĺňať režim stanovený dohodou pre príslušné produkty;keďže spoločenstvo sa dohodlo s Egyptskou arabskou republikou, že do uzavretia novej Euro-stredomorskej dohody sa uvedený režim prispôsobí na základe dohody vo forme výmeny listov;keďže uvedená dohoda by sa teraz mala schváliť,ROZHODLA TAKTO:Článok 1Dohoda vo forme výmeny listov medzi Európskym hospodárskym spoločenstvom a Egyptskou arabskou republikou o prispôsobení dovozného režimu pre pomaranče, ktoré pochádzajú a dovážajú sa z Egypta do spoločenstva, sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo [2].Článok 3V prípade potreby Komisia prijme v súlade s postupom stanoveným v článku 33 nariadenia (EHS) č. 1035/72 [3] podrobné pravidlá uplatňovania dohody.V Luxemburgu 28. októbra 1996Za KomisiupredsedaD. Spring[1] Ú. v. ES L 266, 27.9.1978, s. 1.[2] Generálny sekretariát Rady uverejní dátum nadobudnutia platnosti dohody v Úradnom vestníku Európskych spoločenstiev.[3] Nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou (Ú. v. ES L 118, 20.5.1972, s. 1). Nariadenie naposledy zmenené a doplnené nariadením Komisie (ES) č. 1363/95 (Ú. v. ES L 132, 16.6.1995, s. 8).--------------------------------------------------


title: Rozhodnutie Rady 2011/429/SZBP z  18. júla 2011 o pozícii Európskej únie na Siedmej konferencii zmluvných štátov o preskúmaní Dohovoru o zákaze vývoja, výroby a hromadenia zásob bakteriologických (biologických) a toxínových zbraní a ich zničení (BTWC)

text:
               19.7.2011

               SK

               Úradný vestník Európskej únie

               L 188/42

         ROZHODNUTIE RADY 2011/429/SZBP
   z 18. júla 2011
   o pozícii Európskej únie na Siedmej konferencii zmluvných štátov o preskúmaní Dohovoru o zákaze vývoja, výroby a hromadenia zásob bakteriologických (biologických) a toxínových zbraní a ich zničení (BTWC)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Európska rada 12. decembra 2003 prijala stratégiu EÚ proti šíreniu zbraní hromadného ničenia, ktorá je okrem iného zameraná aj na posilnenie Dohovoru o zákaze vývoja, výroby a hromadenia zásob bakteriologických (biologických) a toxínových zbraní a ich zničení (BTWC), na pokračovanie v diskusii o overovaní BTWC, na podporu všeobecného a vnútroštátneho vykonávania BTWC, a to aj prostredníctvom trestnoprávnych predpisov, a na posilnenie dodržiavania tohto dohovoru.

               (2)

               Bezpečnostná rada Organizácie Spojených národov 28. apríla 2004 jednomyseľne prijala rezolúciu č. 1540 (2004), v ktorej sa šírenie zbraní hromadného ničenia a ich nosičov označuje za hrozbu pre medzinárodný mier a bezpečnosť. Bezpečnostná rada OSN 27. apríla 2006 jednomyseľne prijala rezolúciu č. 1673 (2006), aby zintenzívnila úsilie na podporu plného vykonávania rezolúcie č. 1540 (2004). Vykonávaním ustanovení týchto rezolúcií sa prispieva k vykonávaniu BTWC.

               (3)

               Bezpečnostná rada OSN 26. augusta 1988 prijala rezolúciu č. 620 (1988), v ktorej sa generálny tajomník okrem iného vyzýva, aby bezodkladne uskutočňoval vyšetrovanie podozrení z používania chemických a bakteriologických (biologických) alebo toxínových zbraní, ktoré predstavuje porušenie Ženevského protokolu z roku 1925. Valné zhromaždenie 8. septembra 2006 prijalo celosvetovú stratégiu Organizácie Spojených národov v oblasti boja proti terorizmu pripojenú k rezolúcii č. 60/288, v ktorej členské štáty generálneho tajomníka nabádajú, aby v záujme včasného a účinného vyšetrovania podozrenia z používania uvedených zbraní aktualizoval zoznam expertov a laboratórií, ako aj technické usmernenia a postupy, ktoré má generálny tajomník k dispozícii.

               (4)

               Na šiestej konferencii zmluvných štátov BTWC o preskúmaní sa rozhodlo o tom, že siedma konferencia o preskúmaní sa uskutoční v Ženeve najneskôr v roku 2011 a malo by sa na nej preskúmať fungovanie BTWC, pričom sa má prihliadať okrem iného aj na nový vedecký a technický vývoj, ktorý je pre BTWC relevantný; pokrok zmluvných štátov BTWC (ďalej len „zmluvné štáty“) v plnení záväzkov vyplývajúcich z BTWC a pokrok v realizácii rozhodnutí a odporúčaní, na ktorých sa dohodlo na šiestej konferencii o preskúmaní.

               (5)

               Rada 27. februára 2006 prijala jednotnú akciu 2006/184/SZBP (1) a 10. novembra 2008 Rada prijala jednotnú akciu 2008/858/SZBP (2). Obe jednotné akcie podporujú všeobecné uplatňovanie BTWC a jeho vykonávanie zmluvnými štátmi. Okrem toho jednotná akcia 2008/858/SZBP podporuje predkladanie vyhlásení o opatreniach na budovanie dôvery (CBM – Confidence Building Measures) a poskytuje podporu procesu BTWC v období medzi zasadnutiami.

               (6)

               Popri jednotnej akcii 2006/184/SZBP schválila Európska únia aj akčný plán EÚ o biologických a toxínových zbraniach, doplnkový k jednotnej akcii U na podporu BTWC (3) pre BTWC, v ktorom sa členské štáty zaviazali, že každoročne v apríli predložia OSN vyhlásenia CBM a generálnemu tajomníkovi OSN zoznamy príslušných expertov a laboratórií, ktoré uľahčia vyšetrovanie domnelého použitia (chemických) biologických a toxínových zbraní.

               (7)

               Vzhľadom na blížiacu sa siedmu konferenciu o preskúmaní BTWC, ktorá sa bude konať 5. až 22. decembra 2011, je vhodné pozíciu Európskej únie aktualizovať,

         PRIJALA TOTO ROZHODNUTIE:
   Článok 1
   Cieľmi Únie na siedmej konferencii zmluvných štátov o preskúmaní Dohovoru o zákaze vývoja, výroby a hromadenia zásob bakteriologických (biologických) a toxínových zbraní a ich zničení (BTWC) je preskúmať uplatňovanie BTWC v praxi a možnosti jeho ďalšieho posilnenia.
   Na dosiahnutie týchto cieľov Únia predloží konkrétne návrhy na siedmej konferencii o preskúmaní, ktorá sa uskutoční od 5. do 22. decembra 2011.
   Článok 2
   Na siedmej konferencii o preskúmaní Únia pracuje najmä na zabezpečení toho, aby sa zmluvné štáty BTWC (ďalej len „zmluvné štáty“) zaoberali týmito prioritami:

               a)

               budovanie dôvery v dodržiavanie BTWC;

               b)

               podpora jeho vnútroštátneho uplatňovania a

               c)

               podpora jeho všeobecného uplatňovania.

         Článok 3
   V záujme splnenia cieľov uvedených v článku 1 a priorít uvedených v článku 2 Únia:

               a)

               na siedmej konferencii o preskúmaní prispeje k plnému preskúmaniu fungovania BTWC vrátane plnenia záväzkov, ktoré zmluvným štátom z neho vyplývajú;

               b)

               podporí ďalší vecný postup v období medzi siedmou a ôsmou konferenciou o preskúmaní a určí osobitné oblasti, v ktorých sa má v rámci tohto postupu dosiahnuť ďalší pokrok, a zlepšené postupy, ako ho dosiahnuť;

               c)

               podporí ôsmu konferenciu o preskúmaní, ktorá sa má uskutočniť najneskôr v roku 2016;

               d)

               pomôže na základe rámca zriadeného predchádzajúcimi konferenciami budovať konsenzus pre úspešný výsledok siedmej konferencie o preskúmaní a podporí okrem iného konkrétne tieto kľúčové otázky:

                           i)

                           úsilie o určenie a posilnenie účinných mechanizmov na budovanie dôvery v dodržiavanie pravidiel v rámci BTWC;

                           ii)

                           zmluvné štáty by mali byť schopné preukázať, že pravidlá dodržujú, prostredníctvom výmeny informácií a posilnenia transparentnosti, pokiaľ ide o ich spôsobilosti a činnosti týkajúce sa vykonávania a zámery, pokiaľ ide o dodržiavanie. Toto sa môže dosiahnuť prostredníctvom vyhlásení, konzultácií a činností na mieste, ktoré predstavujú rastúce úrovne transparentnosti a kontroly, ale aj prostredníctvom výmeny informácií a preskúmania v období medzi zasadnutiami. Zatiaľ čo EÚ uznáva, že v súčasnosti neexistuje konsenzus o overovaní, ktoré je naďalej ústredným prvkom úplného a účinného režimu odzbrojenia a nešírenia, Únia chce vyvinúť úsilie o stanovenie riešení, prostredníctvom ktorých by sa mohli dosiahnuť podobné ciele;

                           iii)

                           úplné dodržiavanie záväzkov BTWC a jeho účinné vykonávanie všetkými zmluvnými štátmi; podpora a prípadné posilnenie vnútroštátnych vykonávacích opatrení vrátane trestnoprávnych predpisov a kontrola nad patogénnymi organizmami a toxínmi v rámci BTWC, okrem iného aj zvýšením kapacity jednotky Úradu OSN pre otázky odzbrojenia na podporu vykonávania (ďalej len „ISU“) na podporu vnútroštátneho vykonávania, a zaradenie tejto témy medzi témy na obdobie medzi zasadnutiami. Zvážiť by sa mohli ďalšie činnosti a rozhodnutia, ktoré by sa mali zrealizovať, pokiaľ ide o prostriedky na zlepšenie vnútroštátneho vykonávania. Únia v tejto súvislosti podporí rokovania o možných riešeniach, najmä v oblastiach vnútroštátnych právnych predpisov, koordinácie medzi vnútroštátnymi zainteresovanými stranami a regionálnej a subregionálnej spolupráce, ako aj to, aby sa vhodné normy riadenia v oblasti biologickej bezpečnosti a biologickej ochrany vzťahovali na inštitúcie zaoberajúce sa vedou o živej prírode;

                           iv)

                           všeobecné dodržiavanie BTWC všetkými zmluvnými štátmi vrátane výzvy pre všetky štáty, ktoré nie sú stranami BTWC, aby k nemu bezodkladne pristúpili a právne sa zaviazali k odzbrojeniu a nešíreniu biologických a toxínových zbraní; do pristúpenia týchto štátov k BTWC podpora týmto štátom v tom, aby sa ako pozorovatelia zúčastňovali na zasadnutiach zmluvných štátov BTWC a dobrovoľne vykonávali jeho ustanovenia. Úsilie o vyhlásenie zákazu biologických a toxínových zbraní ako všeobecne záväzného pravidla medzinárodného práva, a to aj prostredníctvom všeobecného uplatňovania BTWC, a preto treba odporučiť prijatie akčného plánu pre všeobecné uplatňovanie, ktorý bude koordinovať ISU a ktorý sa zhodnotí na osobitných stretnutiach počas období medzi zasadnutiami;

                           v)

                           úsilie o posilnenie transparentnosti a vybudovanie dôvery v dodržiavanie zahŕňajúce aj mechanizmus opatrení na budovanie dôvery (CBM). Únia chce pracovať na zlepšení tohto mechanizmu prostredníctvom stanovenia opatrení na zvýšenie účasti, kvality a komplexnosti mechanizmu CBM;

                           vi)

                           zvýšenie transparentnosti, pokiaľ ide o spoluprácu a pomoc v súvislosti s článkom X BTWC, a to pri zohľadnení práce a odborných znalostí iných medzinárodných organizácií. Únia bude naďalej podporovať konkrétne vykonávanie článku X BTWC prostredníctvom svojich rôznych programov pomoci, pričom chce pokračovať vo vytváraní všeobecného porozumenia, ktoré tvorí základ pre účinné opatrenia týkajúce sa spolupráce na mierové účely v rámci BTWC. Mohlo by sa uvažovať nad ďalšími činnosťami a rozhodnutiami prijatými na zlepšenie medzinárodnej spolupráce, pomoci a výmeny v oblasti biológie a technológií na mierové účely, na podporu budovania kapacít v oblasti dohľadu nad chorobami, zisťovania, diagnostiky a izolácie infekčných chorôb;

                           vii)

                           posilnenie mechanizmu generálneho tajomníka OSN na vyšetrovanie domnelého použitia biologických a toxínových zbraní. Mohli by sa zvážiť ďalšie činnosti a prijať rozhodnutia, pokiaľ ide o poskytovanie pomoci a koordináciu v kontexte článku VII BTWC s relevantnými organizáciami na požiadanie ktoréhokoľvek zmluvného štátu v prípade podozrenia z použitia biologických a toxínových zbraní vrátane zlepšenia vnútroštátnych spôsobilostí pre dohľad nad chorobami, ich zisťovanie a diagnostiku a systémy verejného zdravotníctva. Práca, ktorá sa vykonala samostatne s cieľom posilniť mechanizmus generálneho tajomníka OSN na vyšetrovanie domnelého použitia biologických a toxínových zbraní, môže byť nepriamo ďalej nápomocná pri posilňovaní článkov VI a VII BTWC;

                           viii)

                           podpora procesu častejších posúdení relevantného vedeckého a technického vývoja, ktorý môže mať vplyv na BTWC, ako je napríklad zvyšujúca sa konvergencia medzi chémiou a biológiou a rýchlo sa rozvíjajúce oblasti syntetickej biológie a nanotechnológie;

                           ix)

                           dodržiavanie záväzkov vyplývajúcich z rezolúcií Bezpečnostnej rady OSN č. 1540 (2004) a č. 1673 (2006), najmä odstránenie rizika získania alebo použitia biologických a toxínových zbraní na teroristické účely vrátane možného prístupu teroristov k materiálom, vybaveniu a poznatkom, ktoré by sa mohli použiť pri vývoji a výrobe biologických a toxínových zbraní;

                           x)

                           programy globálneho partnerstva G8 zamerané na podporu odzbrojenia, kontroly a bezpečnosti citlivých materiálov, zariadení a odborných poznatkov;

                           xi)

                           zváženie ďalších činností a rozhodnutí na základe práce podniknutej v rámci postupu medzi zasadnutiami v období rokov 2007 – 2010 a úsilie o diskusiu a podporu spoločného porozumenia a účinných činností na prijatie potrebných vnútroštátnych opatrení s cieľom dodržiavať zákaz stanovený v BTWC.

         Článok 4
   Únia v záujme posilnenia dodržiavania BTWC podporí:

               a)

               opatrenia súvisiace s vyhláseniami o CBM:

                           i)

                           preskúmanie výročných vyhlásení o CBM ako pravidelného nástroja národných vyhlásení o vykonávaní a dodržiavaní a ich ďalšie rozvíjanie s prihliadnutím na tento cieľ;

                           ii)

                           zvýšenie kvality vyhlásení o CBM prostredníctvom:

                                       —

                                       maximálneho možného zníženia zložitosti formulárov CBM a odstránenia možnej nejednoznačnosti. Podrobné a konkrétne návrhy úprav CBM vychádzajú zo správ z workshopov v rámci Ženevského fóra,

                                       —

                                       podpory zostavovania informácií poskytnutých vo formulároch CBM. Na dosiahnutie tohto cieľa by Únia podporovala ISU, aby zohrávala dôležitejšiu úlohu pri podpore národných kontaktných miest a vnútroštátnych orgánov zodpovedných za zabezpečovanie dodržiavania. Súčasťou tejto podpory by mohli byť prvky ako referenčná knižnica, funkcia helpdesku, poskytovanie formulárov CBM vo viacerých jazykov, zavedenie elektronického formátu, a uskutočnenie regionálnych seminárov pre národné kontaktné miesta,

                                       —

                                       zavedenia podnetov pre predkladanie CBM, ako napríklad začlenením podrobností o informáciách súvisiacich s článkom X BTWC do mechanizmu CBM (použiť súčasný formulár D alebo vytvoriť nový);

                           iii)

                           zvýšenie relevantnosti a ucelenosti formulárov CBM prostredníctvom:

                                       —

                                       odkazu na všetky relevantné články BTWC, a to s osobitným zreteľom na potrebu dosiahnuť primeranú rovnováhu medzi poskytovaním užitočných informácií a úsilím potrebným na ich získanie. Má sa tým zabrániť zvýšeniu zložitosti a nadmernej náročnosti, čo by mohlo odradiť od účasti,

                                       —

                                       úpravy opatrení na budovanie dôvery prípadným dvojfázovým prístupom, čo by viedlo k novým úpravám postupu medzi zasadnutiami, ktoré by bolo potrebné ďalej preskúmať;

               b)

               opatrenia týkajúce sa mechanizmu generálneho tajomníka OSN na vyšetrovanie domnelého použitia biologických a toxínových zbraní; opätovným potvrdením, že zmluvné štáty potrebujú zabezpečiť účinnosť ustanovení mechanizmu a na tento účel prijať praktické opatrenia, ako je napríklad podpora programov odbornej prípravy a vypracovanie analytického laboratórneho systému.

         Článok 5
   Únia popri cieľoch ustanovených v článku 1 a priorít ustanovených v článku 2 podporuje posilnenie úlohy ISU. Únia podporí najmä:

               a)

               predĺženie mandátu ISU o ďalšie obdobie piatich rokov;

               b)

               začlenenie ďalších činností do mandátu ISU, a to:

                           i)

                           zriadenie komunikačnej a informačnej platformy o politických, vedeckých a ďalších činnostiach súvisiacich s BTWC (zriadenie „referenčnej knižnice“/elektronickej databázy na zvyšovanie povedomia medzi zmluvnými štátmi, akademickou obcou a priemyslom);

                           ii)

                           udržiavanie kontaktov a výmena informácií s inými relevantnými medzinárodnými organizáciami;

                           iii)

                           ďalšie posilnenie vnútroštátneho vykonávania BTWC uľahčením výmeny informácií a poradenstva v súvislosti s vnútroštátnym vykonávaním;

                           iv)

                           ďalšia podpora CBM prostredníctvom účasti na procese preskúmania vyhlásení o CBM. Na základe informácií poskytnutých prostredníctvom revidovaných opatrení na budovanie dôvery by sa ISU mohla poveriť zhrnutím informácií súvisiacich s článkom X BTWC do databázy online;

                           v)

                           vytvorenie systému na preskúmanie vedeckého a technického vývoja a jeho vplyvu na BTWC;

                           vi)

                           vypracovanie akčného plánu pre všeobecné uplatňovanie;

               c)

               vhodné zvýšenie súčasného počtu zamestnancov ISU, aby sa umožnilo ISU vykonávať činnosti uvedené v písmene b).

         Článok 6
   V záujme podpory preskúmania a posilnenia procesu v období medzi zasadnutiami Únia konkrétne:

               a)

               podporí témy pre nový proces medzi zasadnutiami, a to buď ako témy v období medzi zasadnutiami, alebo prostredníctvom osobitných pracovných skupín, pričom ide o tieto témy:

                           i)

                           vnútroštátne vykonávanie;

                           ii)

                           všeobecné uplatňovanie;

                           iii)

                           ďalšia práca na CBM v období po konferencii o preskúmaní;

                           iv)

                           pomoc a spolupráca podľa článkov VII a X BTWC vrátane identifikácie požiadaviek pre pomoc pri vytváraní a prijímaní vhodných regulačných rámcov (s prvoradým zacielením na biologickú bezpečnosť a biologickú ochranu);

                           v)

                           vývoj vo vede a technike;

               b)

               podporí proces častejších posúdení relevantného vedeckého a technického vývoja. ISU by mohla zohrávať úlohu na základe svojho obnoveného mandátu. Popri podrobných diskusiách v rámci procesu medzi zasadnutiami by zmluvné štáty mohli rozhodnúť aj o alternatívnych spôsoboch diskusie o otázkach vedy a techniky (napr. vytvoriť nové pracovné skupiny, zaradiť do programu zasadnutí zmluvných štátov bod o vede a technike, zriadiť poradnú komisiu alebo vytvoriť otvorené vedecké a technické fórum);

               c)

               podporí rozvoj národných regulačných rámcov, najmä pokiaľ ide o biologickú bezpečnosť a biologickú ochranu. Prijatie vhodných noriem riadenia v oblasti biologickej bezpečnosti a biologickej ochrany pre laboratória a priemysel, ktoré však v žiadnom prípade nie sú náhradou za režim dodržiavania, môže zmluvným štátom z dlhodobého hľadiska pomôcť pri plnení záväzkov, ktoré im z BTWC vyplývajú. Takéto normy kvality by sa mohli popri iných opatreniach osvedčiť ako užitočný nástroj na prispievanie k budúcemu zlepšenému režimu dodržiavania. Diskusie o tomto postupe, napr. s relevantným priemyselným odvetvím, by mohli byť súčasťou nového postupu medzi zasadnutiami;

               d)

               podporí posilnenie procesu v období medzi zasadnutiami v jeho rozhodovacej stránke preskúmaním škály možností vrátane tej možnosti, že sa záverečná správa zo zasadnutí zmluvných štátov stane záväznou, odsúhlasia sa plány a zvážia sa možnosti pracovných skupín, pokiaľ ide o konkrétne otázky, akčné plány alebo odporúčania.

         Článok 7
   V záujme podpory všeobecného uplatňovania Únia:

               a)

               konkrétnymi krokmi a činnosťami podporí prijatie akčného plánu pre všeobecné uplatňovanie, ktorý bude riadiť ISU. Súčasťou akčného plánu by mohli byť činnosti ako osvetové podujatia, spoločné demarše, preklady relevantných dokumentov, podnety, ako napríklad výmena informácií o ponukách pomoci, či návštevy s cieľom dokončiť predkladanie prvých CBM. Tento akčný plán by sa posúdil a prípadne upravil na každom zasadnutí zmluvných štátov;

               b)

               podporí organizáciu osobitných stretnutí alebo zasadnutí pracovných skupín o všeobecnom uplatňovaní počas obdobia medzi zasadnutiami v záujme koordinácie osvetových činností medzi rôznymi aktérmi, ako aj plánovanie regionálnych činností.

         Článok 8
   Európska únia na siedmej konferencii o preskúmaní vyvinie úsilie na podporu preskúmania vykonávania článku X BTWC. Preskúmanie sa zacieli na:

               a)

               spôsob ako revíziou formulára D alebo vytvorením nového formulára začleniť informácie týkajúce sa pomoci v CBM, aby si tak zmluvné štáty mohli vymieňať informácie o činnostiach týkajúcich sa spolupráce a pomoci;

               b)

               poverenie ISU úlohou zhrnúť informácie súvisiace s článkom X BTWC do databázy online, ktorá by mohla byť umiestnená na webovej stránke v časti s obmedzeným prístupom.

         Článok 9
   Medzi opatrenia, ktoré Únia podnikne na účely uvedené v článkoch 1 až 8, patria:

               a)

               na základe pozície uvedenej v článkoch 1 až 8 návrhy Únie týkajúce sa špecifických, praktických a uskutočniteľných mechanizmov na účinné zlepšenie vykonávania BTWC, ktoré sa predložia na zváženie zmluvným štátom na siedmej konferencii o preskúmaní;

               b)

               demarše vysokého predstaviteľa Únie pre zahraničné veci a bezpečnostnú politiku alebo delegácie Únie;

               c)

               vyhlásenia vysokého predstaviteľa Únie pre zahraničné veci a bezpečnostnú politiku alebo delegácie Únie v OSN vydané pred siedmou konferenciou o preskúmaní a počas nej.

         Článok 10
   Toto rozhodnutie nadobúda účinnosť dňom jeho prijatia.

      V Bruseli 18. júla 2011

            Za Radu

            predsedníčka

         C. ASHTON

      (1)  Ú. v. EÚ L 65, 7.3.2006, s. 51.

      (2)  Ú. v. EÚ L 302, 13.11.2008, s. 29.

      (3)  Ú. v. EÚ C 57, 9.3.2006, s. 1.


title: 2013/335/EÚ: Rozhodnutie Rady z  25. júna 2013 o pozícii, ktorá sa má v mene Európskej únie prijať v Spoločnom výbore EHP v súvislosti so zmenou protokolu 31 k Dohode o EHP o spolupráci v špecifických oblastiach mimo štyroch slobôd

text:
               28.6.2013

               SK

               Úradný vestník Európskej únie

               L 177/29

         ROZHODNUTIE RADY
   z 25. júna 2013
   o pozícii, ktorá sa má v mene Európskej únie prijať v Spoločnom výbore EHP v súvislosti so zmenou protokolu 31 k Dohode o EHP o spolupráci v špecifických oblastiach mimo štyroch slobôd
   (2013/335/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP môže Spoločný výbor EHP rozhodnúť o zmene, okrem iného protokolu 31 k uvedenej dohode.

               (3)

               Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)

               Je vhodné pokračovať v spolupráci zmluvných strán Dohody o EHP na činnostiach Európskej únie financovaných zo všeobecného rozpočtu Európskej únie v oblasti zavádzania, fungovania a rozvoja vnútorného trhu.

               (5)

               Protokol 31 k Dohode o EHP by sa preto mal zodpovedajúcim spôsobom zmeniť.

               (6)

               Zmena by sa mala uplatňovať od 1. januára 2013, aby sa v tejto rozšírenej spolupráci mohlo pokračovať po 31. decembri 2012.

               (7)

               Pozícia Európskej únie v Spoločnom výbore EHP by mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie prijať v Spoločnom výbore EHP k navrhnutej zmene protokolu 31 k Dohode o EHP, je založená na návrhu rozhodnutia uvedeného výboru pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2013

            Za Radu

            predseda

         E. GILMORE

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      NÁVRH
      ROZHODNUTIE SPOLOČNÉHO VÝBORU EHP č. …/…
      z,
      ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Únie v oblasti zavádzania, fungovania a rozvoja vnútorného trhu.

                  (2)

                  Protokol 31 k Dohode o EHP by sa mal preto zmeniť, aby sa v tejto rozšírenej spolupráci mohlo pokračovať po 31. decembri 2012,

            PRIJAL TOTO ROZHODNUTIE:
      Článok 1
      Článok 7 protokolu 31 k Dohode o EHP sa mení takto:

                  1.

                  Slová „roky 2004, 2005, 2006, 2007, 2008, 2009, 2010, 2011 a 2012“ v odseku 6 sa nahrádzajú slovami „roky 2004, 2005, 2006, 2007, 2008, 2009, 2010, 2011, 2012 a 2013“.

                  2.

                  Slová „roky 2006, 2007, 2008, 2009, 2010, 2011 a 2012“ v odseku 7 sa nahrádzajú slovami „roky 2006, 2007, 2008, 2009, 2010, 2011, 2012 a 2013“.

                  3.

                  Slová „roky 2008, 2009, 2010, 2011 a 2012“ v odseku 8 sa nahrádzajú slovami „roky 2008, 2009, 2010, 2011, 2012 a 2013“.

            Článok 2
      Toto rozhodnutie nadobúda účinnosť dňom nasledujúcim po poslednom oznámení podľa článku 103 ods. 1 Dohody o EHP (1).
      Uplatňuje sa od 1. januára 2013.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               Tajomníci Spoločného výboru EHP

         (1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady (Euratom) 2017/76 z 21. novembra 2016 o schválení uzavretia Protokolu k Dohode o stabilizácii a pridruženímedzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátska k Európskej únii Európskou komisiou v mene Európskeho spoločenstva pre atómovú energiu

text:
               17.1.2017

               SK

               Úradný vestník Európskej únie

               L 12/22

         ROZHODNUTIE RADY (Euratom) 2017/76
   z 21. novembra 2016
   o schválení uzavretia Protokolu k Dohode o stabilizácii a pridruženímedzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátska k Európskej únii Európskou komisiou v mene Európskeho spoločenstva pre atómovú energiu
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na odporúčanie Európskej komisie,
   keďže:

               (1)

               Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (ďalej len „DSP“) bola podpísaná 16. júna 2008 a nadobudla platnosť 1. júna 2015 (1).

               (2)

               Chorvátska republika sa stala členským štátom Únie 1. júla 2013.

               (3)

               V súlade s článkom 6 ods. 2 druhým pododsekom aktu z roku 2012 o podmienkach pristúpenia Chorvátskej republiky k Európskej únii by malo byť pristúpenie Chorvátska k DSP schválené uzavretím protokolu k DSP Radou konajúcou jednomyseľne v mene členských štátov a príslušnou treťou krajinou.

               (4)

               Rada 24. septembra 2012 poverila Komisiu, aby začala rokovania s Bosnou a Hercegovinou s cieľom uzavrieť protokol k DSP.

               (5)

               Uvedené rokovania boli úspešne ukončené a Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“) bol parafovaný 18. júla 2016.

               (6)

               Protokol sa vzťahuje na záležitosti patriace do právomoci Európskeho spoločenstva pre atómovú energiu.

               (7)

               Uzavretie protokolu Komisiou v mene Európskeho spoločenstva pre atómovú energiu by sa malo schváliť, pokiaľ ide o otázky patriace do právomoci Európskeho spoločenstva pre atómovú energiu.

               (8)

               Na podpis a uzavretie protokolu sa vzťahuje samostatný postup, pokiaľ ide o otázky patriace do pôsobnosti Zmluvy o Európskej únii a Zmluvy o fungovaní Európskej únie,

         PRIJALA TOTO ROZHODNUTIE:
   Článok 1
   Týmto sa schvaľuje uzavretie Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (2) Európskou komisiou v mene Európskeho spoločenstva pre atómovú energiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 21. novembra 2016

            Za Radu

            predseda

         P. PLAVČAN

      (1)  Ú. v. EÚ L 164, 30.6.2015, s. 2.

      (2)  Pozri stranu 3 tohto úradného vestníka.


title: 2008/262/ES: Rozhodnutie Rady z  28. februára 2008 o podpise v mene Európskej únie a o predbežnom vykonávaní niektorých ustanovení Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

text:
               26.3.2008

               SK

               Úradný vestník Európskej únie

               L 83/5

      ROZHODNUTIE RADY

   z 28. februára 2008
   o podpise v mene Európskej únie a o predbežnom vykonávaní niektorých ustanovení Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

   (2008/262/ES)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   keďže:

               (1)

               Dňa 27. februára 2006 Rada splnomocnila predsedníctvo s pomocou Komisie, aby začalo rokovania s Lichtenštajnským kniežatstvom a Švajčiarskou konfederáciou o Protokole o pristúpení Lichtenštajnska k dohode z 26. októbra 2004 medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (ďalej len „protokol“ a „dohoda“). Tieto rokovania sa skončili a protokol bol parafovaný 21. júna 2006 v Bruseli.

               (2)

               Je žiaduce podpísať protokol s výhradou jeho uzavretia k neskoršiemu dátumu.

               (3)

               Protokol stanovuje dočasné vykonávanie niektorých jeho ustanovení. Tieto ustanovenia by sa mali dočasne vykonávať do nadobudnutia platnosti protokolu.

               (4)

               Pokiaľ ide o vývoj schengenského acquis, ktoré patrí do hlavy VI Zmluvy o Európskej únii, po podpise protokolu je vhodné primerane uplatňovať na vzťahy s Lichtenštajnskom ustanovenia rozhodnutia Rady 1999/437/ES (1).

               (5)

               Toto rozhodnutie nemá vplyv na postavenie Spojeného kráľovstva na základe Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a na základe rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2).

               (6)

               Toto rozhodnutie nemá vplyv na postavenie Írska na základe Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a na základe rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3),

         ROZHODLA TAKTO:
   Článok 1
   Predseda Rady sa týmto poveruje určiť osobu(-y) splnomocnenú(-é) v mene Európskej únie podpísať Protokol medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis a súvisiacich dokumentov s výhradou jeho uzavretia k neskoršiemu dátumu.
   Text protokolu a súvisiacich dokumentov je pripojený k tomuto rozhodnutiu (4).
   Článok 2
   Toto rozhodnutie sa vzťahuje na oblasti, na ktoré sa vzťahujú ustanovenia uvedené v článku 2 ods. 1 a 2 protokolu, a na ustanovenia, ktoré ich rozvíjajú, v rozsahu, v akom tieto ustanovenia majú právny základ v rámci Zmluvy o Európskej únii, alebo v rozsahu, v akom sa podľa rozhodnutia Rady 1999/436/ES (5) určilo, že majú takýto právny základ.
   Článok 3
   Ustanovenia článkov 1 až 4 rozhodnutia 1999/437/ES sa primerane vzťahujú na pridruženie Lichtenštajnska k vykonávaniu, uplatňovaniu a vývoju schengenského acquis, ktoré patrí do rámca ustanovení hlavy VI Zmluvy o Európskej únii.
   Článok 4
   V súlade s článkom 9 ods. 2 protokolu sa články 1, 4 a článok 5 ods. 2 písm. a) prvá veta protokolu a práva a povinnosti stanovené v článku 3 ods. 1 až 4 a v článkoch 4, 5 a 6 dohody predbežne vykonávajú odo dňa podpisu protokolu do nadobudnutia jeho platnosti.

      V Bruseli 28. februára 2008

            Za Radu

            predseda

         D. MATE

      (1)  Rozhodnutie zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31).

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Dokument Rady 16462/06 dostupný na internetovej stránke: http//register.consilium.europa.eu

      (5)  Ú. v. ES L 176, 10.7.1999, s. 17.


title: Rozhodnutie Rady (EÚ) 2015/809 z 19. mája 2015 o vymenovaní Európskych hlavných miest kultúry na rok 2019 v Bulharsku a Taliansku

text:
               23.5.2015

               SK

               Úradný vestník Európskej únie

               L 128/20

         ROZHODNUTIE RADY (EÚ) 2015/809
   z 19. mája 2015
   o vymenovaní Európskych hlavných miest kultúry na rok 2019 v Bulharsku a Taliansku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019 (1), a najmä na jeho článok 9 ods. 3,
   so zreteľom na odporúčanie Európskej komisie,
   so zreteľom na správy výberovej komisie z októbra a novembra 2014 týkajúce sa výberového postupu pre Európske hlavné mestá kultúry v Bulharsku a Taliansku,
   keďže:
   kritériá stanovené v článku 4 rozhodnutia č. 1622/2006/ES sú v celom rozsahu splnené,
   PRIJALA TOTO ROZHODNUTIE:
   Článok 1
   Za „Európske hlavné mestá kultúry na rok 2019“ sa vymenúvajú Plovdiv v Bulharsku a Matera v Taliansku.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 19. mája 2015

            Za Radu

            predsedníčka

         M. SEILE

      (1)  Ú. v. EÚ L 304, 3.11.2006, s. 1.


title: Rozhodnutie Rady zo 17. novembra 2003 o pristúpení Európskeho spoločenstva ku Komisii pre Codex Alimentarius

text:
Dôležité právne oznámenie

|

32003D0822

Úradný vestník L 309 , 26/11/2003 S. 0014 - 0021

		Rozhodnutie Radyzo 17. novembra 2003o pristúpení Európskeho spoločenstva ku Komisii pre Codex Alimentarius(2003/822/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 37, 95, 133 a 152 ods. 4 v súvislosti s prvým pododsekom článku 300 ods. 3so zreteľom na návrh Komisie,so zreteľom na stanovisko Európskeho parlamentu [1],keďže:(1) Cieľom Komisie pre Codex Alimentarius je, okrem iného, rozvíjať a harmonizovať celosvetové zdravotné normy a vydávať usmernenia a odporúčania pre poľnohospodárske produkty a produkty rybolovu, potraviny, prísady do potravín a kontaminanty, krmoviny, veterinárne liečivá, pesticídy vrátane označovania, analytických metód a odoberanie vzoriek, etické kódexy a dobrú poľnohospodársku prax a smernice pre hygienu, vzhľadom na ochranu zdravia spotrebiteľov a zabezpečenie poctivých postupov v medzinárodnom obchode. Tieto ciele sú v súlade s cieľmi Európskeho spoločenstva, pokiaľ ide o opatrenia prijaté na ochranu ľudského zdravia, života alebo zdravotného stavu zvierat alebo života či zdravotného stavu rastlín alebo životného prostredia, a súvisiace medzinárodné obchodné opatrenia a harmonizácia vnútroštátnych právnych predpisov, predovšetkým čo sa týka potravín, prísad do potravín a kontaminantov vrátane označovania, analytických metód a odoberania vzoriek, s cieľom zabezpečiť voľný obeh na vnútornom trhu a dovozy z tretích krajín.(2) Od roku 1994 s nadobudnutím platnosti dohôd WTO, predovšetkým Dohody o uplatňovaní sanitárnych a fytosanitárnych opatrení (Dohoda SPS) a Dohody o technických prekážkach (Dohoda TBT), normy Codex Alimentarius, usmernenia a odporúčania nadobudli zvýšený právny význam na základe odkazu na Codex Alimentarius v dohodách WTO a predpokladu zhody, ktorý je udelený na príslušné vnútroštátne opatrenia, keď sa zakladajú na týchto normách, usmerneniach a odporúčaniach prijatých Komisiou pre Codex Alimentarius.(3) Európske spoločenstvo musí byť schopné vykonávať svoju právomoc a hrať svoju úlohu počas prípravy rokovaní a prijímania noriem, smerníc alebo odporúčaní Komisiou pre Codex Alimentarius a jej pomocných orgánov. Pristúpenie Európskeho spoločenstva ako plnoprávneho člena Codex Alimentarius po boku jeho členských štátov je nevyhnutné na zabezpečenie toho, aby sa základné zdravotné a iné záujmy Európskeho spoločenstva a jeho členských štátov brali počas rokovaní a prijímaní týchto noriem, smerníc alebo odporúčaní Komisiou pre Codex Alimentarius do úvahy.(4) Pristúpenie Európskeho spoločenstva ako plnoprávneho člena Codex Alimentarius by malo pomôcť upevňovať súvislosti medzi normami, smernicami a inými ustanoveniami prijatými Komisiou pre Codex Alimentarius a inými relevantnými medzinárodnými povinnosťami Európskeho spoločenstva.(5) 26. novembra 1991 sa Európske spoločenstvo po boku členských štátov stalo členom Organizácie pre výživu a poľnohospodárstvo (FAO).(6) Článok 2 stanov Komisie pre Codex Alimentarius oprávňuje Európske spoločenstvo ako člena FAO, aby sa stalo aj právoplatným členom Komisie pre Codex Alimentarius.(7) Rada na základe rozhodnutia z 21. decembra 1993 poverila Komisiu, aby prerokovala podmienky a postupy na pristúpenie Európskeho spoločenstva za plnoprávneho člena Komisie pre Codex Alimentarius na základe právomoci Európskeho spoločenstva, jeho postavenia vo FAO a brania cieľa a osobitých čŕt Komisie pre Codex Alimentarius do úvahy.(8) Práva a povinnosti členských organizácií FAO možno použiť mutatis mutandis na členstvo Európskeho spoločenstva Komisie pre Codex Alimentarius a príslušné rozhodnutia týkajúce sa potrebných úprav príslušných ustanovení rokovacieho poriadku Komisie pre Codex Alimentarius a jej pomocných orgánov sa už prijali.(9) Výsledok rokovaní, ktoré videla Európska Komisia, sa považuje za uspokojivý, pričom sa berú do úvahy záujmy Európskeho spoločenstva a jeho členských štátov a osobité črty Komisie pre Codex Alimentarius.(10) Potrebné je poskytnúť praktické postupy ohľadne účasti Európskeho spoločenstva a jeho členských štátov v práci Komisie pre Codex Alimentarius a jej pomocné orgány spôsobom, ktorý pravdepodobne zaistí čo najväčšie výhody pre Európske spoločenstvo a jeho členské štáty z pristúpenia spoločenstva ku Codex Alimentarius.(11) Z hľadiska uvedených úvah je teraz vhodné, aby Európske spoločenstvo pristúpilo ku Codex Alimentarius.(12) Generálni riaditelia FAO a SZO schválili zmeny a doplnky rokovacieho poriadku prijaté na 26. zasadaní Komisie pre Codex Alimentarius 30. júna 2003, ktoré umožňujú, aby sa regionálne organizácie pre ekonomickú integráciu stali členmi kódexu,ROZHODLA TAKTO:Článok 11. Európske spoločenstvo predloží žiadosť o pristúpenie ku Komisii pre Codex Alimentarius spolu s formálnou listinou, podľa ktorej prijíma povinnosti stanov Komisie pre Codex Alimentarius platných v čase pristúpenia (príloha I k tomuto dokumentu) a jednotnú deklaráciu o výkone právomocí (príloha II k tomuto dokumentu)2. Predseda Rady je zodpovedný za zavŕšenie postupov potrebných na tento účel.Článok 2Dohoda medzi Radou a Komisiou o príprave zasadaní a vyhlásení a výkone hlasovacích práv pripojená ako príloha III k tomuto dokumentu sa bude uplatňovať medzi Komisiou, Radou a členskými štátmi.V Bruseli 17. novembra 2003Za RadupredsedaG. Alemanno[1] Stanovisko zo 7. novembra 2001 (ešte neuverejnené v úradnom vestníku).--------------------------------------------------PRÍLOHA IListina o pristúpení ku Komisii pre Codex AlimentariusVážený pán,je mi cťou informovať Vás o tom, že Európske spoločenstvo ako člen FAO sa rozhodlo požiadať o pristúpenie ku Komisii pre Codex Alimentarius. Preto Vás žiadam, aby ste prijali túto listinu, na základe ktorej Európske spoločenstvo akceptuje upravený rokovací poriadok Komisie pre Codex Alimentarius v súlade s jej predpisom II a jednotnú deklaráciu pre Európske spoločenstvo o výkone právomocí.Európske spoločenstvo formálne a bezvýhradne prijíma povinnosti vyplývajúce z jeho členstva v Komisii pre Codex Alimentarius, ako je uvedené v stanovách Komisie pre Codex Alimentarius, a slávnostne sa zaväzuje lojálne a svedomito plniť povinnosti platné v čase jeho prijatia.S úctou,Alessandro PIGNATTIúradujúci predseda Rady Európskej úniepredsedníctvo, Výbor stálych zástupcov(časť 1)Pán DioufGenerálny riaditeľOrganizácia Spojených národov pre výživu a poľnohospodárstvoVia delle Terme di Caracalla1-00100 Rome--------------------------------------------------PRÍLOHA IIJednotná deklarácia Európskeho spoločenstva o výkone právomocí podľa predpisu VI rokovacieho poriadku Komisie pre Codex AlimentariusTáto deklarácia vymedzuje výkon právomocí medzi Európskym spoločenstvom a jeho členskými štátmi vo veciach, na ktoré sa vzťahujú listiny zakladajúce Komisiu pre Codex Alimentarius. Neovplyvňuje ústne dohody týkajúce sa spoločenstva a jeho členských štátov.Deklarácia sa vzťahuje na všetky zasadania Komisie pre Codex Alimentarius a ktoréhokoľvek z jej pomocných orgánov, pokiaľ pred zasadaním Európske spoločenstvo nerozhodne a iný členský štát Codex Alimentarius nepožiada, pokiaľ ide o akýkoľvek bod programu, aby sa spravilo osobitné vyhlásenie.Ak by sa rozsah rozdelenia právomocí uvedený ďalej medzi Európskym spoločenstvom a jeho členskými štátmi zmenil, táto deklarácia sa podľa toho zaktualizuje.1. PRÁVOMOCI EURÓPSKEHO SPOLOČENSTVAAko všeobecné pravidlo má Európske spoločenstvo výlučnú právomoc pri bodoch programu zaoberajúcich sa harmonizáciou noriem pre niektoré poľnohospodárske výrobky, potraviny, prísady do potravín, kontaminanty, veterinárne liečivá, pesticídy, ryby a produkty rybolovu vrátane metód označovania, analytických metód a odoberania vzoriek, ako aj pravidiel a smerníc pre hygienu, pokiaľ zákonodarstvo spoločenstva harmonizovalo buď úplne, alebo do veľkej miery príslušné oblasti v týchto doménach, ako aj otázky medzinárodného obchodu do takej miery, do akej sa vzťahujú na ciele Komisie pre Codex Alimentarius, predovšetkým na ochranu zdravia spotrebiteľov a zabezpečenie poctivých postupov v obchode s potravinami.2. PRÁVOMOC ČLENSKÝCH ŠTÁTOVAko všeobecné pravidlo majú členské štáty Európskeho spoločenstva právomoc pri bodoch programu zaoberajúcich sa organizačnými vecami (napr. právnymi alebo rozpočtovými otázkami) a procedurálnymi otázkami (napr. voľba predsedov, schvaľovanie programov, prijímanie oznámení).3. PRÁVOMOC ČLENSKÝCH ŠTÁTOV A SPOLOČENSTVATak Európske spoločenstvo, ako aj jeho členské štáty majú a priori právomoc v nasledujúcich oblastiach do takej miery, do akej opatrenia, s ktorými sa v týchto oblastiach počíta, patria do rámca činnosti Codex Alimentarius, a kde má Komisia právomoc harmonizovať, ale tieto oblasti boli harmonizované iba sčasti:a) poľnohospodárska politika vo všeobecnosti vrátane harmonizácie noriem pre život a zdravotný stav zvierat alebo rastlín (články 32 až 38 Zmluvy o ES);b) aproximácia ustanovení stanovených na základe zákonov, iných právnych predpisov alebo správnych opatrení členských štátov v oblastiach ľudského, života a zdravia, života a zdravotného stavu zvierat alebo rastlín (články 94 a 95 Zmluvy o ES);c) politické opatrenia v oblasti verejného zdravia (článok 152 Zmluvy o ES) a opatrenia na ochranu spotrebiteľa (článok 153 Zmluvy o ES);d) politika v oblasti výskumu a technologického rozvoja (články 163 a 173 Zmluvy o ES);e) politika v oblasti životného prostredia (články 174 až 176 Zmluvy o ES);f) politika v oblasti rozvoja (články 177 až 181 Zmluvy o ES);g) iné politiky Európskeho spoločenstva, ktoré sa môžu týkať, hoci čiastočne, aktivít Komisie pre Codex Alimentarius.--------------------------------------------------PRÍLOHA IIIÚpravy dohodnuté medzi Radou a Komisiou o príprave na zasadanie Komisie pre Codex Alimentarius a výkone hlasovacích práv1. Rámec uplatňovania koordinačného postupuTieto koordinačné postupy sa budú vzťahovať na všetky zasadania Komisie pre Codex Alimentarius alebo ktoréhokoľvek z jej pomocných orgánov vrátane pracovných skupín a na odpovede na obežníky.2. Obežníky Codex Alimentarius2.1. S cieľom rešpektovať konečný termín na odpovedanie na kódexové obežníky pošle Komisia členským štátom v pravidelných intervaloch neprekračujúcich dva mesiace tabuľku osobitne uvádzajúcu všetky nevybavené, oznámené a pripravované obežníky, pričom uvedie aj tie obežníky, pri ktorých zamýšľa pripraviť návrh spoločnej odpovede v mene spoločenstva, a časový rámec, v ktorom sa to uskutoční, a, pokiaľ možno, dá svoje stanovisko k stavu právomoci pre každého z nich.2.2. Keď Komisia uvedie, že sa má pripraviť spoločná odpoveď, členská štáty neodpovedia priamo na tento kódexový obežník, ale môžu Komisiu upozorniť na konkrétne otázky alebo body, ktoré pre ne prestavujú problém, a na orientáciu, ktorú navrhujú prijať v odpovedi.2.3. Komisia pripraví návrh spoločnej odpovede, pričom vezme do úvahy oznámenie členských štátov, a s návrhom rýchlo oboznámi jednotlivé členské štáty s cieľom ďalších pripomienok prostredníctvom národných kódexových kontaktných miest alebo akýchkoľvek konkrétnych kódexových miest, ktoré určia jednotlivé členské štáty. Komisia na základe prijatých pripomienok prepracuje spoločnú odpoveď, pričom uvedie prijaté pripomienky, a v prípade potreby objasní, prečo niektoré z nich neboli brané do úvahy.2.4. Členský štát môže Komisii naznačiť aj to, že určitý obežník potrebuje spoločnú odpoveď. V tomto prípade Komisia pripraví návrh odpovede s odbornou pomocou tohto členského štátu.2.5. Keď je Komisia toho názoru, že nie je potrebné pripraviť spoločnú odpoveď, členské štáty sú oprávnené odpovedať priamo na obežník, pri ktorom sa nepredpokladá žiadna spoločná odpoveď. V tomto prípade však členské štáty, ktoré chcú poslať pripomienky priamo, nechajú kolovať návrh medzi ostatnými členskými štátmi a Komisiou pred jeho zaslaním KÓDEX-u, aby sa overilo, že Komisia ani žiaden iný členský štát nemá žiadne námietky.2.6. Komisia a členské štáty vyvinú veľké úsilie, aby sa k spoločnej pozícii dospelo čo najskôr. Ak je návrh spoločnej odpovede pre členské štáty akceptovateľný, bude zaslaný na sekretariát Codex Alimentarius. Ak je však ešte stále značne veľký rozdiel v názoroch, Komisia zašle tento návrh na sekretariát Rady na účel zorganizovania koordinačného stretnutia s cieľom vyriešiť ostávajúce diferencie a uplatní sa príslušný postup uvedený ďalej v oddiele 3.3. Koordinačný postup v Rade3.1. Na prípravu akéhokoľvek zasadania Codex Alimentarius sa budú konať koordinačné stretnutia:- v Bruseli v rámci kompetentnej pracovnej skupiny Rady (zvyčajne pracovná skupina pre Codex Alimentarius) čo najskôr a toľkokrát, koľkokrát je to potrebné pred zasadaním Codex Alimentarius a, okrem toho,- na mieste, predovšetkým na začiatku a v prípade potreby počas a na konci stretnutia Codex Alimentarius, pričom môžu nasledovať ďalšie koordinačné stretnutia zvolané kedykoľvek je to potrebné ako rad zasadaní.3.2. Na koordinačných stretnutiach sa schvália vyhlásenia, ktoré sa spravia v mene iba samotného spoločenstva alebo v mene spoločenstva a jeho členských štátov. Vyhlásenia, ktoré sa spravia iba v mene členských štátov, netvoria súčasť koordinácie spoločenstva ako takého, ale, samozrejme, môžu byť na týchto stretnutiach tiež predmetom koordinácie, ak to členské štáty schvália.Pozícia spoločenstva alebo spoločná pozícia je zvyčajne schválená vo forme negociačnej pozície, vyhlásenia alebo návrhu vyhlásenia. Keď je v tejto dohode spravený odkaz na "vyhlásenie", treba to brať tak, že sa vzťahuje aj na iné formy, v ktorých je schválené pozícia spoločenstva alebo spoločná pozícia.3.3. Komisia po prijatí pošle program zasadania Codex Alimentarius na sekretariát Rady, aby koloval medzi členskými štátmi, spolu s uvedením bodov programu, pri ktorých sa má spraviť vyhlásenie, a to, či vyhlásenie bude spravené v mene spoločenstva, alebo spoločenstva a jeho členských štátov.V prípade, že body programu, ktoré môžu potrebovať prijatie rozhodnutia na základe konsenzu alebo hlasovaním na zasadaní Codex Alimentarius, Komisia uvedie, či by malo hlasovať spoločenstvo alebo jeho členské štáty.3.4. Komisia čo najskôr pošle návrh vyhlásení a pozičné listiny na sekretariát Rady, aby kolovali medzi členskými štátmi, ale najneskôr jeden týždeň pred koordinačným zasadaním. Na prípravu návrhu vyhlásenia alebo pozičných listín sa Komisia bude opierať o technickú expertízu členských štátov. Sekretariát Rady zabezpečí, aby návrh vyhlásení bol rýchlo doručený prostredníctvom národných kontaktných kódexových miest alebo akéhokoľvek konkrétneho kódexového miesta, ktoré určia jednotlivé členské štáty.3.5. Čo sa týka vyhlásení a hlasovania v súvislosti s každým bodom programu zasadania Codex Alimentarius, na ktorom možno spraviť vyhlásenie alebo na ktorom sa očakáva hlasovanie, na koordinačnom zasadaní sa rozhodne o výkone zodpovedností.3.6. Komisia bude jednotlivé členské štáty pred koordinačnými stretnutiami informovať prostredníctvom sekretariátu Rady o:a) svojich návrhoch týkajúcich sa výkonu zodpovedností pre konkrétnu záležitosť;b) svojich návrhoch týkajúcich sa vyhlásení ku konkrétnej záležitosti.3.7. Ak Komisia a členské štáty na koordinačných zasadaniach v rámci príslušnej pracovnej skupiny Rady alebo na mieste nemôžu schváliť spoločný postoj vrátane dôvodov na nezhodu v názoroch na rozdelenie právomocí, pokiaľ ide o otázky uvedené v bodoch 3.6 a) a b), celá vec sa predloží Výboru stálych zástupcov, ktorý rozhodne na základe väčšiny stanovenej v príslušnom zákone spoločenstva zaoberajúcom sa daným predmetom.3.8. Rozhodnutia uvedené v odseku 3.7 sa nedotýkajú príslušnej právomoci spoločenstva a jeho členských štátov v danej oblasti.3.9. Ak by sa na strane Komisie ukázalo, že nie je možné pripraviť vyhlásenia načas na koordinačné zasadanie (v dôsledku chýbania dokumentácie o Codex Alimentarius), Komisia členským štátom najmenej jeden týždeň pred zasadaním Codex Alimentarius načrtne hlavné prvky pozície spoločenstva alebo spoločnej pozície a vyhlásenia, ktoré sa podľa toho spraví. V prípade potreby a za výnimočných okolností koordinačné zasadanie na mieste opäť preskúma tieto prvky a vyhlásenie so zástupcami Komisie a členských štátov prítomných na zasadaní.3.10. Keď počas zasadaní Codex Alimentarius vznikne u zástupca spoločenstva potreba spraviť vyhlásenie s cieľom reagovať na vývoj alebo dynamiku rokovaní v mene spoločenstva a jeho členských štátov, návrh vyhlásenia bude koordinovaný na mieste a uplatní sa príslušná časť odseku 3.9.3.11. Počas diskusií kódexu s cieľom reagovať na návrhy, na ktoré sa nevzťahuje schválenú pozíciu spoločenstva, členské štáty a Komisia po náležitej koordinácii, ak je možné, budú môcť navrhnúť prvú odpoveď a preskúmať alternatívne možnosti bez formálneho záväzku. Komisia a členské štáty venujú plnú pozornosť vypracovanej pozícii spoločenstva a jej odôvodnenému logickému základu a čo najskôr na mieste koordinujú s cieľom potvrdiť alebo zmeniť predbežné pozície.4. Vyhlásenia a hlasovanie na zasadaniach Codex Alimentarius4.1. Keď sa nejaký bod programu zaoberá záležitosťami vo výlučnej právomoci spoločenstva, Komisia sa vyjadruje a hlasuje za spoločenstvo. Po náležitej úvahe sa môžu vyjadrovať aj členské štáty, aby podporili a/alebo vypracovali pozíciu spoločenstva.4.2. Keď sa nejaký bod programu zaoberá záležitosťami výlučne vnútroštátnej právomoci. členské štáty sa vyjadrujú a hlasujú.4.3. Keď sa nejaký bod programu zaoberá záležitosťami obsahujúcimi prvky tak vnútroštátnej právomoci, ako aj právomoci spoločenstva, predsedníctvo a Komisia vyjadria spoločnú pozíciu. Po náležitej úvahe sa môžu členské štáty vyjadrovať, aby podporili a/alebo vypracovali spoločnú pozíciu. Členské štáty alebo Komisia, podľa prípadu, budú hlasovať v mene spoločenstva a jeho členských štátov v súlade so spoločnou pozíciou. Rozhodnutie o tom, kto bude hlasovať, je prijaté z hľadiska toho, kde leží prevaha právomoci (napr. najmä právomoc členského štátu alebo najmä právomoc spoločenstva).4.4. Keď sa nejaký bod programu zaoberá záležitosťami obsahujúcimi prvky tak vnútroštátnej právomoci, ako aj právomoci spoločenstva, a Komisia a členské štáty nemohli schváliť spoločnú pozíciu, ako je uvedené v bode 3.7, členské štáty sa môžu vyjadrovať a hlasovať vo veciach jednoznačne patriacich do ich právomoci. V súlade s rokovacím poriadkom Codex Alimentarius sa Komisia môže vyjadrovať a hlasovať vo veciach jednoznačne patriacich do právomoci spoločenstva a pri ktorých bola prijatá pozícia spoločenstva.4.5. V prípade záležitostí, pri ktorých nie je dohoda medzi Komisiou a členskými štátmi o rozdelení právomoci alebo kde nebolo možné dosiahnuť väčšinu potrebnú pre pozíciu spoločenstva, sa vyvinie maximálne úsilie na objasnenie situácie alebo dosiahnutie pozície spoločenstva. V závislosti od toho a po náležitej úvahe členské štáty a/alebo Komisia, podľa prípadu, sú oprávnené vyjadrovať sa za podmienky, že vyjadrená pozícia je v súlade s politikami spoločenstva a predchádzajúcimi pozíciami spoločenstva a v súlade s právom spoločenstva.4.6. Počas prvých dvoch rokov od pridruženia spoločenstva ku Komisii pre Codex Alimentarius výsledky koordinačných zasadaní v právomoci pracovnej skupiny Rady o výkone zodpovedností, pokiaľ ide o vyhlásenia a hlasovanie týkajúce sa každého bodu programu zasadania Codex Alimentarius, sa budú oznamovať sekretariátu Codex Alimentarius. Po úvodnom období dvoch rokov sa jednotné všeobecné vyhlásenie bude považovať za platné, pokiaľ nie je mimoriadna požiadavka na objasnenie od iného člena Codex Alimentarius alebo sa rozhodlo inak v právomoci pracovnej skupiny Rady.4.7. V rámci odseku 4.1 alebo 4.3, keď nejaký členský štát má mimoriadne veľké obavy, čo sa týka závislého územia, a tieto obavy nemožno vyriešiť v spoločnej pozícii alebo pozícii spoločenstva, tento členský štát zachová právo hlasovať a vyjadrovať sa ohľadne svojho závislého územia, pričom má na mysli záujmy spoločenstva.5. Návrhové a pracovné skupiny5.1. Členské štáty a Komisia sú oprávnené dobrovoľne sa zúčastňovať a vyjadrovať sa v návrhových a pracovných skupinách Codex Alimentarius, ktoré konajú odborné neformálne stretnutia, na ktorých sa zúčastňujú iba niektorí členovia Codex Alimentarius a kde sa neprijímajú nijaké formálne rozhodnutia. Predstavitelia členských štátov a Komisie vyvinú značné úsilie na dosiahnutie dohodnutej pozície a na jej obhájenie počas diskusií v návrhových a pracovných skupinách.5.2 Predstavitelia Komisie a členských štátov bez toho, aby bola dotknutá otázka právomoci, okamžite oznámia ostatným členským štátom návrh správ, ktoré vypracoval spravodajca skupiny, a s členskými štátmi budú koordinovať pozície, ku ktorým treba dospieť. Ak koordinácia návrhov hlásení chýba, predstavitelia Komisie alebo členské štátov v návrhových a pracovných skupinách použijú na orientáciu koordinované vyhlásenia a diskusie na koordinačných zasadaniach, ako je uvedené v oddiele 4.6. Preskúmanie dohodyNa žiadosť členského štátu alebo Komisie sa táto dohoda preskúma, pričom do úvahy sa vezmú skúsenosti získané z jej pôsobenia.--------------------------------------------------


title: 2009/732/ES,Euratom: Rozhodnutie Rady z  21. septembra 2009 , ktorým sa vymenúva jeden belgický člen Európskeho hospodárskeho a sociálneho výboru

text:
               3.10.2009

               SK

               Úradný vestník Európskej únie

               L 260/29

      ROZHODNUTIE RADY

   z 21. septembra 2009,
   ktorým sa vymenúva jeden belgický člen Európskeho hospodárskeho a sociálneho výboru
   (2009/732/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie 2006/651/ES, Euratom (1),
   so zreteľom na návrh belgickej vlády,
   so zreteľom na stanovisko Komisie,
   keďže v dôsledku odstúpenia pána Joslyho PIETTEHO sa uvoľnilo miesto člena Európskeho hospodárskeho a sociálneho výboru,
   ROZHODLA TAKTO:
   Článok 1
   Pán Claude ROLIN, Secrétaire général de la Confédération des Syndicats chrétiens de Belgique (CSC) – Groupe des salariés (Groupe II) sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 21. septembra 2009

            Za Radu

            predseda

         T. BILLSTRÖM

      (1)  Ú. v. EÚ L 269, 28.9.2006, s. 13.


title: 2013/117/EÚ: Rozhodnutie Rady z  5. marca 2013 , ktorým sa vymenúva holandský člen Európskeho hospodárskeho a sociálneho výboru

text:
               7.3.2013

               SK

               Úradný vestník Európskej únie

               L 64/6

         ROZHODNUTIE RADY
   z 5. marca 2013,
   ktorým sa vymenúva holandský člen Európskeho hospodárskeho a sociálneho výboru
   (2013/117/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh holandskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Leona MEIJERA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pani Melanie BOUWKNEGT, Beleldsadviseur CNV Vakcentrale, sa vymenúva za členku Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 5. marca 2013

            Za Radu

            predseda

         M. NOONAN

      (1)  Ú. v. EÚ L 251, 25.9.2010, s. 8.


title: Rozhodnutie Rady z 15. septembra 1986 o uzavretí dohôd vo forme výmen listov medzi Európskym hospodárskym spoločenstvom a Švajčiarskou konfederáciou o poľnohospodárstve a rybárstve

text:
Avis juridique important

|

31986D0559

Official Journal L 328 , 22/11/1986 P. 0098 - 0098

ROZHODNUTIE RADYz 15. septembra 1986o uzavretí dohôd vo forme výmen listov medzi Európskym hospodárskym spoločenstvom a Švajčiarskou konfederáciou o poľnohospodárstve a rybárstve(86/559/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže je potrebné schváliť dohody vo forme výmen listov medzi Európskym hospodárskym spoločenstvom a Švajčiarskou konfederáciou o poľnohospodárstve a rybárstve s cieľom zohľadniť pristúpenie Španielskeho kráľovstva a Portugalskej republiky k spoločenstvu,ROZHODLA TAKTO:Článok 1Dohody vo forme výmeny listov medzi Európskym hospodárskym spoločenstvom a Švajčiarskou konfederáciou o poľnohospodárstve a rybárstve sa týmto schvaľujú v mene spoločenstva.Texty výmen listov sú pripojené k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohôd tak, aby zaväzovali spoločenstvo.V Bruseli 15. septembra 1986Za RadupredsedaG. HOWE


title: Rozhodnutie Komisie (EÚ) 2015/547 z  1. apríla 2015 o bezpečnostných požiadavkách, ktoré musia spĺňať európske normy pre alkoholové krby bez komína podľa smernice Európskeho parlamentu a Rady 2001/95/ES o všeobecnej bezpečnosti výrobkov  Text s významom pre EHP

text:
               2.4.2015

               SK

               Úradný vestník Európskej únie

               L 90/14

         ROZHODNUTIE KOMISIE (EÚ) 2015/547
   z 1. apríla 2015
   o bezpečnostných požiadavkách, ktoré musia spĺňať európske normy pre alkoholové krby bez komína podľa smernice Európskeho parlamentu a Rady 2001/95/ES o všeobecnej bezpečnosti výrobkov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 1 písm. a),
   keďže:

               (1)

               Predpokladá sa, že výrobky spĺňajúce vnútroštátne normy, ktorými sa transponujú európske normy vypracované v súlade so smernicou 2001/95/ES a na ktoré sú uvedené odkazy v Úradnom vestníku Európskej únie, sú bezpečné.

               (2)

               Európske normy sa musia vypracúvať na základe požiadaviek, ktoré majú zabezpečiť, aby výrobky zodpovedajúce týmto normám spĺňali požiadavku všeobecnej bezpečnosti stanovenú v článku 3 smernice 2001/95/ES.

               (3)

               Neexistujú žiadne európske normy týkajúce sa alkoholových krbov bez komína, hoci podľa existujúcich štúdií sú s nimi spojené rôzne riziká (2)
                   (3). Mnohé modely sú navrhnuté s oddeliteľnými palivovými nádobami, ktoré sa umiestňujú v komore v krbe, a preto môže dôjsť k vyliatiu paliva v komore. Palivo sa potom môže vyparovať, môže dôjsť k zvýšeniu teploty a deflagrácii, čo spôsobí náhle vznietenie. Rýchle rozšírenie plameňov môže používateľovi spôsobiť popáleniny a zapáliť materiály nachádzajúce sa v okolí. Doplňovanie paliva v etanolovovom krbe, kým je ešte horúci, je veľmi nebezpečné, pretože etanol sa môže rýchlo vypariť, vzplanúť a spôsobiť explóziu. Voľne stojace modely na podlahu by mohli byť umiestnené príliš blízko pri horľavých materiáloch a následne spôsobiť požiar. Nesprávna inštalácia nástenných krbov môže spôsobiť prehriatie, ktoré vzápätí môže viesť k oddeleniu krbu od steny počas toho, keď je krb stále v prevádzke (4). Existuje aj riziko, že voľne stojace podlahové modely sa môžu prevrátiť. Ak by došlo k ich prevráteniu, horiace palivo by sa mohlo z krbu vyliať a oheň by sa mohol rozšíriť do okolitého priestoru v miestnosti.

               (4)

               Spaľovanie palív v alkoholových krboch bez komína môže ohroziť ľudské zdravie. Ak dôjde k nedokonalému spaľovaniu, vytvorí sa toxická zlúčenina oxid uhoľnatý. Ak dôjde k dokonalému spaľovaniu, vytvorí sa oxid uhličitý, ktorý je nebezpečný pre zdravie a môže viesť k hyperventilácii.

               (5)

               Montáž krbov bez komína si okrem toho nevyžaduje kontrolu zo strany príslušných orgánov.

               (6)

               Preto je vhodné stanoviť požiadavky, ktoré sú potrebné na zabezpečenie, aby alkoholové krby bez komína vyhovovali požiadavke všeobecnej bezpečnosti stanovenej v článku 3 smernice 2001/95/ES.

               (7)

               Opatrenia stanovené v tomto rozhodnutí sú v súlade so stanoviskom Výboru pre všeobecnú bezpečnosť výrobkov,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia sa uplatňuje toto vymedzenie pojmov:

               „Alkoholový krb bez komína“ je zariadenie, ktoré:

                           a)

                           je určené na vytváranie dekoratívneho plameňa prostredníctvom spaľovania alkoholu, ale nie je vhodné na primárne vykurovanie, a

                           b)

                           nie je určené na pripojenie na komín.

         Článok 2
   Rozsah pôsobnosti
   Toto rozhodnutie sa vzťahuje na všetky domáce krby bez komína a ich doplnky, ak sú určené na používanie v interiéri. Krby s kapacitou palivovej komory nižšou ako 0,2 l osobitne navrhnuté na varenie potravín alebo udržiavanie teploty potravín nepatria do rozsahu pôsobnosti tohto rozhodnutia.
   Článok 3
   Požiadavky na bezpečnosť
   Osobitné požiadavky na bezpečnosť týkajúce sa alkoholových krbov bez komína uvedených v článku 1, ktoré majú byť splnené v súlade s európskymi normami podľa článku 4 smernice 2001/95/ES, sú stanovené v prílohe k tomuto rozhodnutiu.
   Článok 4
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 1. apríla 2015

            Za Komisiu

            predseda

         Jean-Claude JUNCKER

      (1)  Ú. v. ES L 11, 15.1.2002, s. 4.

      (2)  Storesund A. K, Mai T. T. & Sesseng C, 2010, „Ethanol-fuelled, flue-less fireplaces. An evaluation“. (Etanolové krby bez komína. Hodnotenie), SINTEF: http://nbl.sintef.no/publication/lists/docs/NBL_A09127.pdf.

      (3)  http://www.sik.dk/content/download/5561/77087/version/1/file/Report+-+Bio+fireplaces+-+v5-3+(2).pdf.

      (4)  http://www.cpsc.gov/CPSCPUB/PREREL/prhtml11/11164.html.

      PRÍLOHA

         OSOBITNÉ BEZPEČNOSTNÉ POŽIADAVKY TÝKAJÚCE SA ALKOHOLOVÝCH KRBOV BEZ KOMÍNA

      1.1.   Požiadavky na montáž a konštrukciu

         Všeobecné požiadavky

      Alkoholové krby bez komína na domáce použitie musia mať maximálnu spotrebu paliva, ktorá zodpovedá tepelnému výkonu 4,5 kW.
      Alkoholové krby bez komína musia byť vyrobené z materiálov, ktoré nie sú kujné pri maximálnych prípustných teplotách uvedených v časti „povrchové teploty“. Materiály musia vykazovať dostatočnú odolnosť voči bežným tepelným, mechanickým a chemickým podmienkam.
      Ak sa používajú krbové dvierka, musia byť skonštruované a pripojené na krb takým spôsobom, aby vydržali teploty, ktorým sú vystavované.
      Používanie dekoratívnych prvkov, napr. keramického dreva alebo okruhliakov, nie je povolené v oblasti priameho pôsobenia plameňa.
      Alkoholové krby bez komína musia byť skonštruované takým spôsobom, aby sa zabránilo náhodnému opakovanému zapáleniu a spätnému ťahu.
      Spaľovanie palív v alkoholových krboch bez komína nesmie ohroziť ľudské zdravie.
      Alkoholové krby bez komína musia byť skonštruované takým spôsobom, aby sa zabránilo nahromadeniu rozliateho paliva v uzavretých častiach vo vnútri zariadenia, z ktorých by sa mohlo vyparovať a spôsobiť explóziu.
      Zariadenie musí byť skonštruované takým spôsobom, aby sa zabránilo akémukoľvek úniku paliva.

         Stabilita

      Neúmyselný pohyb alebo nachýlenie alkoholových krbov bez komína počas prevádzky nesmie ohroziť bezpečnosť.
      Zariadenia na kolieskach musia byť vybavené ľahko ovládateľnými uzamykateľnými brzdami.
      Voľne stojace alkoholové krby bez komína musia byť vybavené podperami na zabránenie ich prevráteniu a musia sa podrobiť testovaniu ich stability pri náraze. Ak krb tento test nesplní, musí byť skonštruovaný takým spôsobom, aby bol bezpečný za každých okolností.
      Nepojazdné zariadenia takisto podliehajú testovaniu ich stability pri náraze. Háky v stenách musia byť skonštruované takým spôsobom, aby sa zabránilo vytiahnutiu zariadenia z hákov pri neúmyselnom posunutí smerom nahor.

         Príslušenstvo (napr. kolieska alebo držadlá), ktoré uľahčujú pohyb krbu

      Alkoholové krby bez komína s kolieskami a/alebo držadlami určenými na to, aby ich bolo možné premiestňovať, musia byť skonštruované takým spôsobom, aby pred premiestnením krbu muselo dôjsť k uhaseniu ohňa.

         Zapaľovanie

      Pri zapaľovaní alkoholového krbu bez komína musí byť používateľ v bezpečnej horizontálnej vzdialenosti od zariadenia. Alternatívnou možnosťou je, že alkoholový krb bez komína musí byť vybavený zabudovaným bezpečným zapaľovacím zariadením.

         Prevádzka pri horení

      Alkoholové krby bez komína horia stabilným plameňom, ktorý neprodukuje sadze. Počas horenia je spotreba paliva stabilná a neexistuje riziko nekontrolovateľného horenia horáka.

         Uhasenie

      Používateľ musí byť schopný alkoholové krby bez komína kedykoľvek bezpečne uhasiť.

         Opätovné zapaľovanie

      Konštrukcia alkoholových krbov bez komína musí umožňovať bezpečné opätovné zapaľovanie zariadenia aj v prípade, ak nádoba nie je plná.

         Zabránenie opätovnému zapáleniu, keď je nebezpečné

      Alkoholový krb bez komína nesmie byť možné opätovne zapáliť, až kým všetky časti zariadenia vrátane horáka nedosiahnu bezpečnú teplotu 60 °C alebo nižšiu ako 60 °C. Návod na používanie musí obsahovať informácie o tom, aký čas je potrebný na to, aby krb dostatočne vychladol na takú teplotu, aby bolo bezpečné ho znovu zapáliť, tak, aby to používateľa nezvádzalo k silenému opätovnému zapáleniu prostredníctvom manipulácie s bezpečnostným zariadením, ktoré zabraňuje opätovnému zapáleniu pri nebezpečných teplotách.

         Plnenie a opätovné plnenie

      Konštrukcia alkoholového krbu bez komína musí byť taká, aby bolo plnenie a opätovné plnenie bezpečné, a musí sa ňou zabraňovať tomu, aby bola nádrž krbu opätovne plnená vtedy, keď je krb zapálený.
      Návod na používanie priložený k alkoholovým krbom bez komína musí používateľov informovať, že nádrž nesmie byť plnená počas prevádzky. Tieto informácie musia byť prezentované jasne a používatelia musia byť na ne upozornení. Rovnaké informácie musia byť okrem toho oznámené prostredníctvom zodpovedajúcich upozorňujúcich štítkov viditeľne umiestnených na samotnom zariadení.

         Prístupné povrchy

      Za predpokladu, že krb je nainštalovaný podľa montážnych pokynov od výrobcu, nesmie byť možné, aby sa používateľ dostal náhodne do styku s plameňom, horákom alebo akýmkoľvek iným aktívnym alebo horúcim povrchom krbu.

         Povrchové teploty

      Prístupné povrchy, s výnimkou aktívnych povrchov, nesmú dosiahnuť nebezpečné teploty, keď je alkoholový krb bez komína v prevádzke.
      Zvýšenie teploty (merané od počiatočnej teploty pri zapálení) povrchov, ktoré nie sú určené na dotyk používateľom, keď je krb v prevádzke, nesmie prekročiť:

                  —

                  60 K v prípade kovových alebo metalických povrchov,

                  —

                  65 K v prípade kovových smaltovaných povrchov,

                  —

                  80 K v prípade sklenených a keramických povrchov,

                  —

                  100 K pre plastové povrchy a

                  —

                  70 K v prípade povrchov vyrobených z akéhokoľvek iného materiálu.

            Zvýšenie teploty (merané od počiatočnej teploty pri zapálení) povrchov, ktoré sú určené na dotyk používateľom, keď je krb v prevádzke, t. j. povrchov, ktorých sa používateľ na účely obsluhy krbu musí dotknúť, nesmie prekročiť:

                  —

                  35 K v prípade kovových alebo metalických povrchov,

                  —

                  45 K v prípade smaltovaných a keramických povrchov a

                  —

                  60 K v prípade povrchov z plastového alebo iného podobného materiálu.

            Tieto limity sa vzťahujú aj na povrchy a vzdušný priestor do 50 mm od oblasti plameňa.
      Sklenené povrchy (napr. presklené dvierka) a ich upevňovacie prvky, o ktorých by sa mohlo odôvodnene predpokladať, že sú horúce z dôvodu ich blízkosti k otvoreným plameňom, sú z uvedených požiadaviek vyňaté.
      V mieste styku s podlahou alebo stolom nesmie teplota na povrchu krbu prekročiť izbovú teplotu o viac ako 65 K.
      Okrem požiadavky neprekročenia izbovej teploty o viac ako 65 K, maximálna teplota, ktorá sa za žiadnych okolností nesmie prekročiť, je určená takto: v mieste styku s podlahou alebo stolom teplota krbového stojana nesmie prekročiť 85 °C, a to bez ohľadu na izbovú teplotu.
      Povrchová teplota na priľahlých stenách nesmie prekročiť izbovú teplotu o viac ako 65 K a nikdy nesmie prekročiť 85 °C.
      Hraničné hodnoty teploty pre držadlá a regulátory určené na použitie majiteľom pri prevádzke krbu za normálnych podmienok sa musia určiť v súlade s príslušnými usmerňovacími dokumentmi, ako sú Cenelec príručka 29 (Cenelec Guide 29) podľa materiálov, z ktorých sú vyrobené. Dané hraničné hodnoty teploty pre tieto časti krbu sú nižšie ako uvedené teploty.

         Palivová nádrž a palivový systém

      Maximálna palivová kapacita zariadenia sa musí obmedziť podľa rizika požiaru a výbuchu.
      Norma vyžaduje, aby sa všetky testy vykonávali s palivovou nádržou naplnenou do takej kapacity, aká je v danej konkrétnej situácii potenciálne najnebezpečnejšia.
      Palivová nádrž musí byť skonštruovaná tak, aby sa zabránilo akémukoľvek úniku. Rozliatie alebo preplnenie nesmie ohroziť bezpečnosť zariadenia.
      Palivový systém, vrátane všetkých plomb, musí mať dostatočnú mechanickú pevnosť na odolávanie zaťaženiu spôsobenému na základe očakávaného bežného používania Musí mať dostatočnú odolnosť voči korózii, aby odolal dlhodobým účinkom vystavenia používanému palivu. Konštrukčné riešenie horáka musí zabrániť vzniku korózie.

         Bezpečnosť detí

      Alkoholový krb bez komína musí byť skonštruovaný tak, aby sa predišlo styku detí s palivom a/alebo plameňom.
      1.2.   Zariadenie a príslušenstvo na inštaláciu krbu

         Montážne systémy

      Montážne systémy dodané s alkoholovými krbmi bez komína musia mať dostatočnú mechanickú pevnosť a odolnosť voči vysokým teplotám na bezpečnú podporu krbu počas jeho predpokladanej životnosti.
      Ak je zariadenie určené na upevnenie na podlahe, stene alebo strope, systém na upevnenie/montáž musí byť konštrukčne riešený tak, aby sa zabránilo náhodnému uvoľneniu zariadenia.

         Uchytenie do stien a príslušenstvo

      Uchytenia do stien a príslušenstvo, ak sú dodané s alkoholovými krbmi bez komína, musia mať dostatočnú dlhodobú mechanickú pevnosť a tepelné vlastnosti.
      Používateľská príručka musí používateľa varovať, že musí používať iba dodané uchytenia do stien a príslušenstvo, alebo uchytenia do stien a príslušenstvo, ktoré majú príslušnú mechanickú pevnosť a tepelné vlastnosti.
      1.3.   Pomocné zariadenia

      Zariadenia na bezpečné zapálenie a bezpečné uhasenie krbu sa musia inštalovať alebo dodať so zariadením.
      1.4.   Emisie

      Alkoholové krby bez komína musia byť skonštruované takým spôsobom, aby sa zabránilo akémukoľvek riziku pre ľudské zdravie, ktoré môže vzniknúť na základe spaľovania alebo iných emisií, a to na základe zabezpečenia konštrukcie a montáže, ktoré sú inherentne bezpečné, alebo v prípade, ak to nie je možné zabezpečiť, na základe vhodných ochranných opatrení vrátane alarmov alebo informácií pre používateľov.
      Norma by sa mala týkať najmä:

                  —

                  oxidu uhoľnatého a oxidu uhličitého (CO, CO2),

                  —

                  oxidov dusíka ako NO, NO2 a NOX,

                  —

                  aldehydov ako formaldehyd,

                  —

                  prchavých organických zlúčenín (VOC),

                  —

                  aromatických uhľovodíkov ako benzén a polycyklických aromatických uhľovodíkov (PAH),

                  —

                  sadzí a ďalších emisií častíc,

                  —

                  emisií z nespáleného paliva a

                  —

                  akýchkoľvek ďalších emisií, ktoré môžu byť relevantné.

            Pri štandardných ustanoveniach týkajúcich sa oxidu uhoľnatého a oxidov dusíka musí byť zohľadnená posledná verzia usmernení Svetovej zdravotníckej organizácie (WHO) „Usmernenia WHO pre kvalitu ovzdušia v interiéri – vybrané znečisťujúce látky (WHO guidelines for indoor air quality: selected pollutants)“ (1) a Kritériá pre zdravie životného prostredia (Environmental Health Criteria) (EHC) (2).
      Pri štandardných ustanoveniach týkajúcich sa oxidu uhličitého musí byť zohľadnená smernica Komisie 2006/15/ES (3).
      1.5.   Bezpečnostné informácie, používateľská príručka a identifikácia výrobcu a dovozcu

         Všeobecné

      Bezpečnostné informácie, spolu s názvami/menami výrobcu a dovozcu, sa musia uviesť na alkoholových krboch bez komína alebo na obale, alebo musia byť zahrnuté v návode na používanie.
      V norme musí byť presne uvedené, ktoré bezpečnostné pokyny musia byť uvedené na samotnom výrobku a ktoré upozornenia a pokyny môžu byť zahrnuté v návode na používanie alebo uvedené na balení.
      Informácie musia byť uvedené v jazyku, resp. jazykoch krajiny, v ktorej sa krb ponúka na maloobchodný predaj. Informácie sa musia uvádzať v rámci jedného súvislého odseku v každom jazyku a nesmú byť prerušené iným textom. Dodatočný text uvádzaný v inom jazyku nesmie odvrátiť pozornosť od požadovaných informácií.
      Informácie uvedené na krbe musia byť viditeľné, čitateľné a nezmazateľné, napísané buď na trvalej etikete, alebo vytlačené priamo na zariadení.

         Informácie o bezpečnosti

      Informácie o bezpečnosti musia byť viditeľné a jasne formulované v návodoch na použitie alebo na obale, a ak je to uvedené v norme, na alkoholovom krbe bez komína. Tieto informácie musia obsahovať minimálne tieto pokyny:

                  —

                  „Používajte len typy a množstvá paliva stanovené v usmerneniach v používateľskej príručke.“

                  —

                  „Používajte len v dobre vetranej miestnosti.“

                  —

                  „Nikdy nenalievajte palivo do zariadenia, keď je v prevádzke, alebo keď je ešte horúce.“

                  —

                  „Nikdy neprepĺňajte nádobu na palivo a pred zapálením zariadenia dôkladne utrite akékoľvek rozliate palivo.“

                  —

                  „Používajte len na mieste bez prievanu.“

                  —

                  „Nikdy nezapaľujte horúce zariadenie.“

                  —

                  „Nikdy so zariadením nehýbte, keď je v prevádzke“.

                  —

                  „Nikdy nenechávajte malé deti alebo domáce zvieratá bez dozoru v blízkosti zapáleného krbu.“

                  —

                  „Inštalujte, používajte a udržiavajte len v súlade s pokynmi výrobcu.“

            Zariadenia vybavené kolieskami musia obsahovať aj tieto pokyny: „Pred použitím krbu vždy zablokujte brzdy.“
      Okrem toho sa musí uviesť minimálna bezpečná vzdialenosť, v ktorej sa smie krb umiestňovať od horľavých materiálov.
      Používatelia musia byť takisto informovaní o dohodách v súvislosti s označovaním, pokiaľ ide o palivá, konkrétne o vlastnostiach rôznych palív, ktoré sú uvedené na označení.
      Písomné informácie o bezpečnosti môžu byť sprevádzané vhodnými piktogramami, ak je to povolené v norme.

         Príručka pre používateľov

      Alkoholový krb bez komína sa dodáva s príručkou pre používateľov, ktorá musí obsahovať tieto informácie:

                  —

                  požadovaná (minimálna) vzdialenosť od spaľovacej komory, v ktorej sa môže inštalovať zariadenie na zapaľovanie alkoholového krbu bez komína,

                  —

                  požadované vlastnosti steny (alebo inej štruktúry), ktorá je určená na montáž alkoholového krbu bez komína vrátane inštrukcií týkajúcich sa primeraných vzduchových medzier na ventiláciu horúceho vzduchu,

                  —

                  požiadavky na príslušenstvo používané na pripevnenie nástenných alkoholových krbov bez komína (a voľne stojacich krbov, ak je to relevantné),

                  —

                  požiadavky týkajúce sa umiestnenia a štrukturálneho okolia voľne stojacich alkoholových krbov bez komína, najmä podlahy a stropu, ak je to relevantné, a

                  —

                  požiadavky týkajúce sa steny, na ktorú sa montuje alkoholový krb bez komína vrátane presného určenia typov stien, pri ktorých je potrebná mimoriadna opatrnosť, napr. sadrové steny alebo drevené steny.

            Okrem toho musí používateľská príručka poskytovať informácie o:

                  —

                  type(-och) paliva, ktoré sa môže(-u) použiť, a prídavných látkach povolených v danom palive, aby sa zabezpečilo bezpečné horenie alkoholového krbu bez komína a to, že nebudú prekročené maximálne emisie,

                  —

                  požadovanej ventilácii miestnosti,

                  —

                  minimálnej bezpečnej vzdialenosti od horľavých materiálov, v ktorej sa môže krb umiestňovať, a

                  —

                  minimálnej veľkosti miestnosti alebo minimálnej ploche podlahy.

            Okrem toho musí používateľská príručka obsahovať:

                  —

                  vysvetlenie, ako zaviesť palivo do alkoholového krbu bez komína (a varovanie pre používateľov, aby nenalievali palivo do horúceho krbu),

                  —

                  vysvetlenie, ako bezpečne skladovať palivo a uvedenie limitov na domáce skladovanie stanovených vnútroštátnymi a/alebo regionálnymi právnymi predpismi v krajine, kde sa zariadenie uvádza na trh,

                  —

                  vysvetlenie, ako treba vypínať alkoholový krb bez komína,

                  —

                  informácie o vhodných hasiacich zariadeniach a odporúčanie, aby takéto zariadenie bolo umiestnené blízko krbu,

                  —

                  varovanie pred použitím alkoholového krbu bez komína v prostredí, kde je prievan,

                  —

                  pokyny na bezpečné zapaľovanie a opätovné zapaľovanie krbu,

                  —

                  varovanie pred zapálením horúceho alkoholového krbu bez komína a

                  —

                  pokyn pre používateľov, aby s alkoholovým krbom bez komína nikdy nehýbali počas toho, keď je v prevádzke, a ak je krb vybavený kolieskami, aby pri používaní zariadenia zablokovali brzdy.

         Identifikácia výrobcu a dovozcu

      Výrobcovia (4) buď na samotnom alkoholovom krbe bez komína, alebo na jeho obale a v sprievodnej dokumentácii ku krbu uvedú svoje meno, registrované obchodné meno alebo registrovanú ochrannú známku a adresu, na ktorej ich možno kontaktovať.
      Musia takisto pripojiť informácie umožňujúce identifikáciu výrobku (sériové číslo alebo číslo šarže) na samotný výrobok.
      Dovozcovia (5) buď na samotnom alkoholovom krbe bez komína, alebo na jeho obale a v sprievodnej dokumentácii ku krbu uvedú svoje meno, registrované obchodné meno alebo registrovanú ochrannú známku a adresu, na ktorej ich možno kontaktovať. V prípadoch, keď by dovozca musel otvoriť obal len na účel uvedenia týchto požadovaných informácií na samotný výrobok, stačí uviesť meno, registrované obchodné meno alebo registrovanú ochrannú známku a adresu, na ktorej je možné ho kontaktovať, na obale alebo v sprievodnej dokumentácii ku krbu.

         (1)  Svetová zdravotnícka organizácia, 2010: http://www.euro.who.int/en/health-topics/environment-and-health/air-quality/publications/2010/who-guidelines-for-indoor-air-quality-selected-pollutants.

         (2)  http://www.who.int/ipcs/publications/ehc/ehc_alphabetical/en/index.html.

         (3)  Smernica Komisie 2006/15/ES zo 7. februára 2006, ktorou sa ustanovuje druhý zoznam smerných najvyšších prípustných hodnôt vystavenia pri práci na implementáciu smernice Rady 98/24/ES a ktorou sa menia a dopĺňajú smernice 91/322/EHS a 2000/39/ES (Ú. v. EÚ L 38, 9.2.2006, s. 36).

         (4)  V zmysle definície v článku R1 kapitoly R1 prílohy I k rozhodnutiu Európskeho parlamentu a Rady č. 768/2008/ES z 9. júla 2008 spoločnom rámci na uvádzanie výrobkov na trh a o zrušení rozhodnutia 93/465/EHS (Ú. v. EÚ L 218, 13.8.2008, s. 82).

         (5)  Pozri poznámku pod čiarou č. 4.